**Wat kann een Müll un Affall wedder bruken (recycln)?**

Den Müll un Affall hebbt de Lüüd al lang wedder bruukt. De öllste Trick is woll, dat de Lüüd den Schiet vun de Deerter op de Feller as Dünger insett hebbt. Schören ut Toon hebbt se fröher al ganz fien mahlt un ünner den Lehm mischt. Schören ut Glas oder Toon hebbt se in­smölt un denn wedder bruukt. Later hebbt se ut ole Lumpen Stoffe maakt. Ut dat ole Papeer kunnen de Lüüd al siet dat Johr 1774 nee Papeier maken. Meist so güng dat mit Pappen.

In de Johren na 1970 sünd in vele Länner Gesetten rutkamen, in de binnensteiht, woans een den Affall an de Siet bringen schall. Wo se op daal wullen: En Kreisloopwirtschapp schull in Gang kamen, se wullen keen Restmüll nalaten.

Vundaag kann een ok de PET-Buddels wedder bruken. To’n Deel kann man ut dat Materiaal ne’e PET-Buddels maken, to’n Deel maakt se Kleder vun, to’n Bispeel Fleece-Pullis. Ut anner Kunststoffe kann een Röhren för dat Afwater maken.

All de Maschinen, de mit Elektrizität andreven warrt, kann een vundaag uteneen nehmen un de enkelten Metalle wedder bruken. Wichtig is dat vör allen bi Batterien, wo doch anners de giftigen Stoffe in de Ümwelt kamen köönt.

Ut Ööl kann een vundaag Foder för de Deerter maken. Affall vun Grööntüüch un Aaft, de op en Buernhoff oder in de Köök anfallt, kann een kompostieren un dor Dünger ut maken.